 World Happiness Day: Orílẹèdè Austria ló gba ipò Australia nínú àwọn èèyàn tó láyọ jùlọ Awọn onimọ sàlàyé pé ó ṣe pàtàkì kí ìnú ènìyàn máà dún ni gbogbo ìgba, kí ẹmi baa lè gùn. Gẹgẹ bí òní ṣe jẹ àyájọ ọjọ ìdùnnú lágbàyéé, à ń ṣe àgbẹyẹwò àwọn orílẹ-èdè mẹwàá ti wọn ní ìdùnù jùlọ lágbàyé lọdun 2019. Àwọn iròyin tì ẹ leè ní ìfẹ síí: Àlàyé àwọn orilẹ-èdè yìí wà nínú àtẹjade ti àjọ ìṣọkan orilẹede àgbáye UN gbé jáde ní àyájọ ọjọ òní, ogunjọ oṣù kẹta ọdun 2019. Wo àwọn òrílẹ èdè Mẹwàá tó láyọ jùlọ Lágbàyé Finland: Ìgbà keji rèé léra wọn ti Finland yóò gba ipo kinni ninu awọn orilẹ-èdè to ní ìdùnú jùlọ, ìdí ni pé wọn ni ọpọ àwọn ènìyàn tó ni ìmọ àtinudá Awọn orilẹ yoku to ri ipo mu ni Denmark, Norway, Iceland, Nertherland, Switzerland, Sweden, New Zealand, Canada, Austria Ìgbà keji rèé ti Finland yoo gba ipò yìí Ǹkan mẹfà ni wọn ṣe ìgbéléwọn fún àwọn orilẹ-èdè yìí, tó fi mọ bí owo ṣe ń wọlé sí, òmìnira, ìgbẹkèlé, ẹmi gígùn àti aláfià, ìrànwọ fún ìgbé àyé amúlùdùn àtí bí àwọn ará ìlú ṣe ń fẹràn àra wọn sí. Ìwádìí fi hàn pé, gbogbo ànfàni yìí kìí ṣe fun àwọn onílùú nìkan, bí kò ṣe àwọn míràn ti wọn wá tẹdó si orílẹ-èdè wọn náà. Ní ọdun tọ kọja, àwọn ènìyàn Finland ní inú wọn dùn julọ ni gbogbo àgbáyé, bàká náà ni inú àwọn àtìpó ibẹ ló dùn jùlọ. Demilade Adepegba: Mo má a ń gbàgbé fèrè ni, tí mo bá wà nílé ìwé Wọn máa ń san owó orí to ga gọbọi sùgbọn wọn ni ìgbágbọ nínú ìjọba wọn tó bẹẹ, ti wọn fi n gbé ìgbé aye òmìnira, wọn ni ìfẹ ara wọn. Díẹ nínú ǹkan to yatọ ninu orílẹ èdè mẹwàá ti inú wọn dùn jùlọ lọdún yìí, ni Austria tó gba ipò Australia : Ìdùnú jẹ ǹkan to ṣe pàtàkì nínú ìgbé àyé ọmọ ènìyàn, a lè fi ìdúnú wé ìmọlára tí kò ṣe ṣe àkàweé sùgbọn tó ń dédé wá láti ìnú ènìyàn. 